title: "Bretoonisch"
text: "D\u00e5t Bretoonisch (Brezhoneg) as en ail\u00f6nj-keltischen spr\u00e4ke, wat \u00f6njtiinj j\u00fc klasifikasjoon duch aw e f\u00e5\u00e5stew\u00e5l sn\u00e5ked w\u00e5rt, \u00f6nj e Bretanje. Dideere spr\u00e4ke st\u00e5mt \u00e5ls\u00fc ai foont Gallisch ouf, ouers as iir \u00f6njtst\u00f6njen \u00fct da Brytoonische spr\u00e4ke, for\u00e5lem \u00fct d\u00e5t Kornisch. L\u00e4\u00e4der k\u00f6men da Bretoone eefter e F\u00e5\u00e5stew\u00e5l ( 4. bit 7. iirhunert) \u00e4n deerbai h\u00e4\u00e4we's harn spr\u00e4ke mabroocht. Ouers j\u00fctid w\u00f6rd et Gallisch nuch heer \u00e4n deer sn\u00e5\u00e5ked, deer k\u00f6\u00f6 d\u00e5t Bretoonisch uk nuch hu eelem\u00e4nte ouern\u00fcmen h\u00e4\u00e4we.\n\n\u00d6nj e Bretanje w\u00e5rt uk nuch Gallo sn\u00e5\u00e5ked, wat en latjen roomanischen spr\u00e4ke as, \u00e4iwen as d\u00e5t Fr\u00e5nsch.\n\nD\u00e5t Bretoonische wus e spr\u00e4ke foon d\u00e5t huuge f\u00f6ljk bit d\u00e5t 12. iirhunert. Deereefter ouern\u00fcm di oodel d\u00e5t Fr\u00e5nsch \u00e5s standardspr\u00e4ke, wat m\u00f6r onjsiien h\u00e4i. \u00c5s schraawen spr\u00e4ke w\u00f6rd \u00f6nj e Bretanje, wat bit \u00f6njt 16. iirhunert \u00e5ltens \u00fcnoufh\u00e4ngi wus, Latinsch br\u00fcked, ouers sunt d\u00e5t 15. iirhunert ouerw\u00fcn heer uk d\u00e5t Fransche.\n\nD\u00e5t Bretoonische w\u00e5rt diling nuch foon s\u00fcwat 300.000 bit 500.000 manschne sn\u00e5\u00e5ked \u00e4n ferstiinjen, foole maner \u00e5s da 1.300.000 manschne, wat d\u00e5t nuch \u00f6njt iir 1930 k\u00f6\u00f6n. Amt iir 1900 k\u00e5nd nuch m\u00e5\u00e5st arke Bretoone di spr\u00e4ke \u00e4n b\u00e5l di haleft foon da inboogere sn\u00e5\u00e5kden d\u00e5t uk d\u00e4ilik. Ouerd\u00e5t di spr\u00e4ke diligend\u00e4is fort m\u00e5\u00e5st nuch foon \u00e5lere manschne sn\u00e5\u00e5ked w\u00e5rt as'r foont \u00fctst\u00e4rwen betr\u00fcwed. J\u00fc t\u00e5l gungt tub\u00e4\u00e4g. Duch jeeft d\u00e5t nuch \u00e5ltens en intressant literatuur aw Bretoonisch.\n\n\u00d6nj j\u00fc fr\u00e5nsch ferfooting stoont, d\u00e5t \"di spr\u00e4ke foon e republiik\" Fr\u00e5nsch as. D\u00e5t j\u00e4if lung strid am e latje spr\u00e4ke foon Fr\u00e5nkrik. Ouers sunt 2008 stoont \u00f6nj e ferfooting uk, dat e latje spr\u00e4ke \"tut \u00e5rw foon Frankrik hiire\".\n\nD\u00e5t Bretoonische heet fjouer spr\u00e4kewise:\n d\u00e4t Cornouallais\n d\u00e4t L\u00e9onard\n d\u00e4t Tr\u00e9gorrois\n d\u00e4t Vannetais\n\nSii uk \n Wikipedia aw Bretonisch.\n\nFerbininge \u00e4tter buuten \n Bretoonisch-Tj\u00fcsch \u00e4n Tj\u00fcsch-Bretoonisch uurdeb\u00f6k\n Kurs Bretoonisch aw Tj\u00fcsch\n\nSpr\u00e4ke\nBretagne\nKeltisk spriaken"